fi fi fi fi fi fi fi fi fi fi fi nds fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi fi fi ur fi fi fi fi fi fi fi fi fi fi fi fi fi fi fi fi fi fi fi fi fi fi fi de fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi en fi fi fi en fi fi fi fi fi fi fi fi fi fi fi fi fi fi fi fi fi fi fi fi fi uk fi fi fi nl fi fi it fi fi fi
JYU Reports — Avoin tiede ja tutkimus
Musiikin, taiteen ja kulttuurin tutkimuksen laitos
JYUniorit - Lasten ja nuorten yliopisto
Yliopistokauppa SOPPI ja verkkokauppa
Avoin tiede ja tutkimus > Väitöskirjat ja muut julkaisut > Julkaiseminen JYU:ssa > Julkaisutoiminta JYU:ssa > JYU Reports
JYU Reports Avoin verkkojulkaisusarja JYU:n yksiköissä tuotettaville raporteille ISSN 2737-0046 Julkaisija: Avoimen tiedon keskus, Jyväskylän yliopisto https://openscience.jyu.fi/fi/vaitoskirjat-ja-muut-julkaisut/julkaiseminen-jyu-ssa/julkaisutoiminta-jyu-ssa/jyu-reports/jyu-reports https://openscience.jyu.fi/@@site-logo/logo.png
Avoin verkkojulkaisusarja JYU:n yksiköissä tuotettaville raporteille ISSN 2737-0046 Julkaisija: Avoimen tiedon keskus, Jyväskylän yliopisto
JYU Reports (ISSN 2737-0046) on vuonna 2021 perustettu avoin, Jyväskylän yliopiston kaikille yksiköille tarkoitettu verkkojulkaisusarja, jossa julkaistaan muun muassa erilaisten tutkimushankkeiden väli- ja loppuraportteja. Julkaisusarjan tuotannosta vastaavat Avoimen tiedon keskuksen julkaisupalvelut. JYU Reports-sarjan julkaisut tallennetaan Jyväskylän yliopiston JYX-julkaisuarkistoon.
Sarjassa julkaiseminen on kirjoittajille maksutonta, kun nämä käyttävät sarjan Word-mallipohjaa, jossa vaadittavat asettelut ovat valmiina tyyleinä. Mallipohjaa käyttämällä varmistetaan lain edellyttämä verkkojulkaisun saavutettavuus sekä julkaisuprosessin sujuvuus. Julkaisu ei saa sisältää salassa pidettävää materiaalia, vaan se tulee sijoittaa ei-julkiseen tausta-aineistoon. Mallipohjan saa julkaisupalveluista.
Mallipohjaan asetellun ja huolellisesti oikoluetun käsikirjoituksen, kuvioiden ja kuvien sekä mahdollisen kansikuvan tulee olla julkaisupalveluissa viimeistään kuukautta ennen toivottua julkaisuajankohtaa. Julkaisuajankohdasta sovitaan aina etukäteen.
Julkaisupalvelut opastavat mallipohjan käytössä, viimeistelee julkaisun ulkoasun, toteuttaa siihen kannen ja huolehtii julkaisemisesta. Kirjoittajilla on valittavanaan muutamia erilaisia kansivaihtoehtoja, joita voidaan muokata kirjoittajien toiveiden mukaisesti (mm. kansikuvatoive). Julkaisupalvelut toimittavat julkaisun e-vapaakappaleen Kansalliskirjastoon.
Julkaisun kirjoittajat vastaavat julkaisun kieliasun viimeistelystä, oikolukemisesta ja lähdeviitteiden asianmukaisesta merkitsemisestä. Julkaisussa voi noudattaa omalle tieteenalalla vakiintunutta viittauskäytäntöä.
Julkaisujen tekijyyteen liittyvät linjaukset on kirjattu Jyväskylän yliopiston julkaisueettisiin periaatteisiin.
Kuvat, kuviot ja taulukot
Julkaisuun sisältyvien kuvien resoluutioksi suositellaan 300 dpi. Kuvat tulee toimittaa erillisinä alkuperäistiedostoina käsikirjoituksen lisäksi (jpg., tiff., eps., png.). Kirjoittajat huolehtivat siitä, että heillä on lupa käyttää kuvia avoimessa verkkojulkaisussa.
Verkkosisällön saavutettavuus edellyttää, että kaikelle ei-tekstuaaliselle verkkosisällölle tarjotaan myös tekstivastineet (vaihtoehtokuvaus, alt-teksti). Julkaisuun sisältyvien kuvien, kuvioiden ja taulukoiden tieto pitää siis verkossa esittää myös tekstinä. Vaihtoehtoisten tekstien tuottaminen on kirjoittajien vastuulla. Julkaisupalvelut avustaa tarvittaessa.
Julkaisun avoimuus, lisenssit ja pysyvät tunnisteet
JYU Reports-sarjan julkaisut ovat välittömästi vapaasti saatavilla Jyväskylän yliopiston JYX-julkaisuarkistossa. JYU Reports-sarjan julkaisut saavat ISBN-tunnisteen sekä pysyvän verkko-osoitteen (URN, DOI). Avoimen tiedon keskus tallentaa JYU:ssa tuotetut julkaisut Converis-tutkimustietojärjestelmään. JYU Reports –sarjan julkaisut kirjataan julkaisutyypiksi D4 Julkaistu kehittämis- tai tutkimusraportti taikka –selvitys. Converikseen tallennetut tiedot siirtyvät automaattisesti myös ORCID-profiiliisi.
Kirjoittajia suositellaan merkitsemään julkaisuun myös ORCID-tutkijatunnisteensa.
Julkaisut lisensioidaan Creative Commons –lisensseillä CC-BY. Alkuperäisen tekijän nimi sekä alkuperäisen julkaisun DOI-tunniste on mainittava. Lisenssin mahdollisista tarkennuksista sovitaan tarvittaessa julkaisuprosessin yhteydessä.
Tekijänoikeudet sisällön osalta säilyvät kirjoittajilla.
JYU Reports-sarjan julkaisuista voidaan tarvittaessa tuottaa painettuja kappaleita kirjoittajien omakustanteena yhteistyössä Yliopistopainon kanssa. Lopulliseen painosmäärään sisältyvät lakisääteiset vapaakappaleet, joiden määrä on sidoksissa julkaisun painosmäärään (2–6 kpl). Julkaisu ilmestyy aina myös avoimena verkkojulkaisuna.
Kaikessa Jyväskylän yliopistossa tehtävässä tutkimuksessa noudatetaan hyvää aineistonhallintatapaa. Hyvän tieteellisen käytännön ja avoimen tieteen vaalimiseksi JYU Reports –sarjaan kirjoittavia muistutetaan julkaisuunsa liittyvän datan vastuullisesta hallinnasta. JYU:n tutkimusdatapolitiikka linjaa tähän liittyvät periaatteet, vastuut ja tehtävät.
Uudesta julkaisusta tiedottamisen voit suunnitella yhteistyössä JYU:n markkinointi- ja viestintäpalveluiden kanssa (ks. Ohjeet tutkimuksesta tiedottamiseen). Julkaisun pysyvää verkko-osoitetta (URN, DOI) on helppo jakaa omissa verkostoissa ja sosiaalisessa mediassa. Voit myös linkittää sen tutkijoiden yhteisöpalveluihin (esim. ResearchGate).
Ehdota julkaisua JYU Reports-sarjaan
Julkaisukoordinaattori Sini Tuikka, Avoimen tiedon keskus
Julkaisutoimittaja Timo Hautala, Avoimen tiedon keskus
Käsikirjoitusta ei ole välttämätöntä liittää julkaisuehdotukseen. Kerro julkaisuehdotuksessa teoksen (työ)nimi sekä tekijä(t), arvio a) julkaisun laajuudesta (sivumäärä), b) kuvien, taulukoiden ja kuvien määrästä sekä c) päivämäärästä, johon mennessä käsikirjoituksen sisällöllisesti lopullinen versio voidaan toimittaa julkaisuprosessiin.
JYU Reports-sarjaan hyväksytään julkaisuja seuraavin ehdoin:
Julkaisun on oltava välittömästi täysin avoin
JYU:n julkaisuperiaatteisiin nojaten julkaisu voidaan ottaa sarjaan, kun julkaisu perustuu henkilön/henkilöiden Jyväskylän yliopistossa tekemään tutkimus- tai oleellisesti siihen tai yliopiston toimintaan liittyvään asiantuntijatyöhön.
Harrastus-, järjestö- tai liiketoimintaan, aatteelliseen, uskonnolliseen tai poliittiseen toimintaan tai markkinointiviestintään liittyviä julkaisuja, jotka eivät perustu kirjoittajan tutkimustoimintaan, ei sarjaan oteta.
Julkaisun kirjoittajat vastaavat julkaisun kieliasun viimeistelystä, oikolukemisesta ja lähdeviitteiden asianmukaisesta merkitsemisestä.
Julkaisun kirjoittajat huolehtivat, että ovat tutkimustyössään noudattaneet hyvää tieteellistä käytäntöä kaikissa tutkimusprosessin vaiheissa.
Julkaisun tekijyydestä on sovittava kirjoittajien kesken ennen julkaisuprosessia. Tekijyyden ja kirjoittajuuden määräytymisestä voit lukea JYU:n julkaisueettisistä periaatteista.
Avoin tiede ja tutkimus
Väitöskirjat ja muut julkaisut
Ohjeet väitöskirjan julkaisemiseen JYU Dissertations -sarjassa
PL 35 (B, Lähde)
Seminaarinkatu 15 (B, Lähde)
Yliopiston erillislaitokset ja palvelut
Monikielisen akateemisen viestinnän keskus Movi